sagorsarker/bangla-wikipedia huggingface dataset:
জাফর ওয়াজেদ

আলী ওয়াজেদ জাফর (যিনি জাফর ওয়াজেদ নামে বেশি পরিচিত) একজন বাংলাদেশি সাংবাদিক। তিনি বাংলাদেশ প্রেস ইনস্টিটিউটের (পিআইবি) মহাপরিচালক ছিলেন। সাংবাদিকতায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
জাফর কুমিল্লার দাউদকান্দি উপজেলার ইলিয়টগঞ্জে তার নানা বাড়িতে জন্মগ্রহণ করেন। তার পৈতৃক নিবাস একই জেলার চান্দিনা উপজেলার মহিচাইল ইউনিয়নের জোড়পুকুরিয়া গ্রামে। মো. ইছমত আলী ও মোসাম্মৎ রোকেয়া বেগম দম্পতির সাত সন্তানের মধ্যে জাফর ষষ্ঠ। তিনি বাংলা সাহিত্যে ঢাকা বিশ্ববিদ্যালয় থেকে স্নাতক ও ১৯৮৩ সালে স্নাতকোত্তর ডিগ্রি লাভ করেন। শিক্ষার্থী থাকাবস্থায় তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাহিত্য বিষয়ক সম্পাদক ছিলেন।
জাফর শিক্ষাজীবন শেষ করে সাংবাদিকতায় প্রবেশ করেন। কর্মজীবনে তিনি বাংলাবাজার পত্রিকা ও দৈনিক মুক্তকণ্ঠের প্রধান প্রতিবেদক, দৈনিক সংবাদের জ্যেষ্ঠ প্রতিবেদক এবং দৈনিক জনকণ্ঠ পত্রিকার সহকারী সম্পাদক হিসেবে দায়িত্ব পালন করেন। তিনি ঢাকা রিপোর্টার্স ইউনিটির (ডিআরইউ) সহসভাপতি ও ঢাকা সাংবাদিক ইউনিয়েনের সহসভাপতি ছিলেন। তিনি বাংলাদেশ ফেডারেল সাংবাদিক ইউনিয়নের ভারপ্রাপ্ত সভাপতির দায়িত্বও পালন করেন। ২০১৯ সালের ২১ এপ্রিল বাংলাদেশ সরকার তাকে বাংলাদেশ প্রেস ইনস্টিটিউটের (পিআইবি) মহাপরিচালক হিসেবে নিয়োগ প্রদান করে। ১৯ আগস্ট ২০২৪ তারিখে তার মহাপরিচালক পদের চুক্তিভিত্তিক নিয়োগের অবশিষ্ট মেয়াদ বাতিল করা হয়।
জাফর ব্যক্তিগত জীবনে দিলশান আরা লাকির সাথে বিবাহ বন্ধনে আবদ্ধ হন। লাকি বাংলাদেশ পরিসংখ্যান ব্যুারোর পরিসংখ্যান তদন্ত কর্মকর্তা। এই দম্পতির দুই কন্যা সন্তান রয়েছে।
ফরিদা জামান

ফরিদা জামান একজন বাংলাদেশি চিত্রশিল্পী। চারুকলায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
ফরিদা জামান ১৯৫৩ সালে চাঁদপুরে জন্মগ্রহণ করেন। ১৯৭৪ সালে তিনি ঢাকা বিশ্ববিদ্যালয়ের চারুকলা অনুষদ থেকে চারুকলায় স্নাতক এবং ১৯৭৮ সালে ভারতের বরোদাতে অবস্থিত মহারাজা সাজিরাও বিশ্ববিদ্যালয় থেকে একই বিষয়ে স্নাতকোত্তর ডিগ্রি লাভ করেন। ১৯৯৫ সালে বিশ্বভারতী বিশ্ববিদ্যালয় থেকে পিএইচডি অর্জন করেন। কর্মজীবনে তিনি ঢাকা বিশ্ববিদ্যালয়ের চারুকলা অনুষদের ড্রয়িং অ্যান্ড পেইন্টিং বিভাগের অধ্যাপক।
বাংলাদেশ ও দেশের বাইরে ফরিদা জামানের ৮টি একক প্রদর্শনী এবং ৫০টির বেশি যৌথ প্রদর্শনী অনুষ্ঠিত হয়েছে। ১৯৭৯ সালে বাংলাদেশ শিল্পকলা একাডেমি আয়োজিত ৪র্থ নবীন শিল্পী চারুকলা প্রদর্শনীতে তিনি সব বিভাগে ‘নবীন শিল্পী পুরস্কার’ লাভ করেছিলেন। ১৯৮৩ সালে ভারতের দিল্লিতে আন্তর্জাতিক চারুকলা প্রদর্শনীতে তিনি সম্মামনা লাভ করেন। ১৯৮৫ সালে অস্ট্রেলিয়া সরকার তাকে সাংস্কৃতিক পদক প্রদান করে। ২০০৯ সালে তিনি মহিলা পরিষদ পুরস্কার লাভ করেন। ২০২০ সালে চারুকলা বিশেষ অবদানের জন্য তিনি একুশে পদকে ভূষিত হন।
তার একক প্রদর্শনীসমূহ হলো:
৪০ ফলের বৃক্ষ

৪০ ফলের বৃক্ষ বা "Tree of 40 Fruit" হলো কলম কৌশলকে ব্যবহার করে নিউ ইয়র্ক ভিত্তিক শিল্পী স্যাম ভ্যান আকেনের তৈরি করা সিরিজ ফল গাছগুলোর মধ্যে একটি। প্রতিটি গাছে প্রিনাস প্রজাতির চল্লিশ প্রকারের দানাদার ফল বা স্টোন ফ্রুট (Stone Fruit) উৎপন্ন হয়, যুক্তরাষ্ট্রে জুলাই থেকে অক্টোবর পর্যন্ত ধারাবাহিকভাবে এধরনের ফল পেকে থাকে
স্যাম ভ্যান আকেন সিরাকিউজ বিশ্ববিদ্যালয়ের ভাস্কর্য বিভাগের একজন সহযোগী অধ্যাপক। 
তিনি একজন সমসাময়িক শিল্পী যিনি গতানুগতিক ও প্রথাগত শিল্পকর্মের বাইরেও যোগাযোগ, উদ্ভিদ বিজ্ঞান এবং কৃষিতে নতুন ধারার শিল্পের বিকাশ করেন। ২০১৮ সালে আকেন নর্থ ক্যারোলাইনার শার্লটে ম্যাককল সেন্টার ফর আর্ট + ইনোভেশন-এর একজন স্থায়ী-শিল্পী ছিলেন।
পেনসিলভেনিয়া ডাচ পরিবারে জন্ম নেওয়া অসামান্য প্রতিভাবান আকেন তার পরিবারেই বড় হয়েছেন।
২০০৮ সালে, একটি শৈল্পিক প্রকল্প হিসাবে বহু রঙিন ফুলের গাছ তৈরি করার জন্য নমুনার খোঁজ করার সময়, ভ্যান আকেন নিউইয়র্ক রাজ্য কৃষি পরীক্ষা কেন্দ্রের জায়গার একটি বাগান পান, যা তহবিলের কাটতির কারণে বন্ধ হয়ে গিয়েছিল। তিনি সেখানে জন্মানো ২৫০ টিরও বেশি ঐতিহ্যবাহী জাতের কয়েকটি থেকে কলম করা শুরু করেছিলেন। প্রায় পাঁচ বছর ধরে চল্লিশটি বিভিন্ন মাতৃগাছ থেকে শাখা সংগ্রহ করে এ গাছটি তৈরি করে আকেন। মাতৃগাছের মধ্যে ছিলো বাদাম, এপ্রিকট, চেরি, নেকেরারিন, পীচ এবং বরই জাত সহ বিভিন্ন ফলের জাত।
প্রতি বসন্তে গাছটিতে লাল, গোলাপী এবং সাদাসহ বিভিন্ন রঙ ও রঙের আভার মিশ্রণের ফুল দেখা যায়।
৪০ ফলের গাছটি মূলত একটি শৈল্পিক প্রকল্পের অংশ এবং স্যাম ভ্যান আকেন আশা করেছিলেন যে লোকজন দেখতে পাবে যে বসন্তে যে গাছটি বিভিন্ন ধরনের ফুল ধারণ করছে আবার গ্রীষ্মে সেই গাছেই সম্পূর্ণ ভিন্নরকম বিভিন্ন ধরনের ফল ধরছে। তবে, প্রকল্পটি কয়েক শতাব্দী ধরে চলে আসা প্রথাগত কৃষি পদ্ধতিতে পরিবর্তনেরও পরিচয় দেয়।
২০১৪ সালের দিকে, ভ্যান আকেন ৪০ টি ফল ধরে এমন ১৬ টি গাছ উৎপাদন করেছিলেন, যেগুলো রোপণ করা হয়েছিলো কমিউনিটি বাগান, জাদুঘর এবং ব্যক্তিগত সংগ্রহ সহ বিভিন্ন ব্যক্তিগত জায়গা এবং লোকালয়ে। জায়গাগুলোর মধ্যে রয়েছে ম্যাসাচুসেটসের নিউটন, নিউ ইয়র্কের পাউন্ড রিজ, নিউ জার্সির শর্ট হিলস, আরকানসাসের বেনটনভিল, এবং ক্যালিফোর্নিয়ার সান জোসে। প্রকৃতপক্ষে আকেনের পরিকল্পনা হলো গাছবহুল একটি শহর গড়ে তোলা যাকে গাছ অধ্যুষিত শহর বা গাছ সংখ্যাগরিষ্ঠ শহর বললেও ভুল হবে না।
বেবিলন উইলো

বেবিলন উইলো (কাঁদুনে উইলো বা উইপিং উইলো; ) হলো উত্তর চীনের শুষ্ক অঞ্চলের একটি দেশীয় উইলো প্রজাতি, তবে এশিয়ার অন্যান্য অঞ্চলেও শতাব্দী ধরে এটি চাষ করা হচ্ছে, সিল্ক রোড দিয়ে দক্ষিণ-পশ্চিম এশিয়া এবং ইউরোপে এর বাণিজ্যিক কার্যক্রম হয়। এর বৈজ্ঞানিক নাম "Salix babylonica"। 
"Salix babylonica" বা সালিক্স ব্যাবিলোনিকা একটি মাঝারি থেকে বড় আকারের পর্ণমোচী গাছ যা উচ্চতায় সাধারণত পর্যন্ত লম্বা হয়। এটি দ্রুত বৃদ্ধি পায়, তবে মাত্র ৪০ থেকে ৭৫ বছর জীবিত রয় যা খুবই সংক্ষিপ্ত জীবনকাল। অঙ্কুরগুলো ছোট কুঁকড়িযুক্ত এবং হলুদ বর্ণের হয়। পাতাগুলি পর্যায়ক্রমিক এবং সর্পিলভাবে সাজানো, সরু ও হালকা সবুজ, ৪-৬ সেন্টিমিটার লম্বা এবং ০.৫-২ সেমি প্রশস্ত। ফুলগুলো বসন্তের প্রথম দিকে উৎপাদিত ক্যাটকিনগুলোতে সাজানো থাকে; সজ্জাক্রম পুরুষ ও স্ত্রী বেবিলনে আলাদা বৈশিষ্ট্যের হয়।
১৭৩৬ সালে "Salix babylonica" বা স্যালিক্স বেবিলোনিকাকে ক্যারোলাস লিনিয়াস বৈজ্ঞানিকভাবে বর্ণনা এবং নামকরণ করেছিলেন।
পেকিং উইলো উত্তর চীনের একটি জনপ্রিয় আলংকারিক গাছ। কাঠ উৎপাদন ও সেখানে আশ্রমের জন্যও এটি লাগানো হয়। মরুভূমির বাতাস থেকে কৃষিজমি রক্ষা করে বিধায় বিশেষকরে গোবি মরুভূমি প্রান্তরের আশেপাশে এটি বেশ গুরুত্বপূর্ণ গাছ হিসেবে বিবেচিত হয়।
আমবাড়িয়া ইউনিয়ন, খোকসা

আমবাড়ীয়া ইউনয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন।
এই ইউনিয়ন নিন্মলিখিত গ্রাম নিয়ে গঠিত:
জাবুটিকাবা

প্লিনিয়া কুলিফ্লোরা (Plinia cauliflora), ব্রাজিলিয়ান গ্রেপ‌্ট্রি, জাবোটিকবা বা জাবুটিকাবা হলো ব্রাজিলের মিনাস জারিয়াস, গোইস এবং সাও পাওলো রাজ্যের স্থানীয় মাইট্রেসি পরিবারের একটি গাছ। একই গণের অন্য একটি প্রজাতি মাইসিয়েরিয়াকেও প্রায়শই একই সাধারণ নাম দ্বারা চিহ্নিত হয়ে থাকে যা মূলত ব্রাজিল, আর্জেন্টিনা, প্যারাগুয়ে, পেরু এবং বলিভিয়ার স্থানীয় প্রজাতি। গাছটি এর বেগুনি-কালো, সাদা-পাল্পযুক্ত ফলের জন্য পরিচিত যা সরাসরি কান্ডের উপরে বৃদ্ধি পায়; ফলগুলো কাঁচা খাওয়া যায় বা জেলি, আচার, রস বা শরাব তৈরিতে ব্যবহার করা যায়।
গাছটি ধীরে-বর্ধমান চিরসবুজ যা ছাঁটাই না করা হলে ১৫ মিটার উচ্চতায় পৌঁছতে পারে। পাতাগুলি অল্প বয়সে সালমন-গোলাপী হয় এবং পরিণত হওয়ার সাথে সাথে সবুজ হয়ে যায়।
ফলটি একধরনের পুরু-ত্বকযুক্ত জাম এবং সাধারণত ৩ থেকে ৪ সেন্টিমিটার ব্যাসের হয়। ফলটি কিছুটা স্লিপ-স্কিন আঙুরের মতো। এর একরকম পুরো, বেগুনি, তীক্ষ্ণ ত্বক রয়েছে। ফলের মাংসের মধ্যে এম্বেড করা এক থেকে চারটি বড় বীজ থাকে, যা প্রজাতির উপর নির্ভর করে আকারে ভিন্ন হয়।
জাবুটিকাবা নামটি, পুরোনো টুপি ভাষার শব্দ জাবোটি/জাবুটি (কচ্ছপ) + কাবা (স্থান) থেকে উদ্ভূত, যার আক্ষরিক অর্থ দাঁড়ায় যেখানে কচ্ছপ পাওয়া যায়। এর গুরানি নাম হলো "yvapurũ": যেখানে "yva" অর্থ ফল এবং অনোম্যাটোপোইক শব্দ "purũ" বলতে বোঝায় ফল কামড়ালে উৎপন্ন ক্রাচ শব্দ।
ব্রাজিলের কন্টেজেম, মিনাস জারেইসের অস্ত্রের আবরণে চার্জ হিসাবে জাবুটিকাবা গাছের বেশ ডাকনাম রয়েছে। বনসাই শিল্পে বিশেষত তাইওয়ান এবং ক্যারিবিয়ান অঞ্চলে এটি একটি বহুল ব্যবহৃত প্রজাতি হয়ে দাঁড়িয়েছে।
২০০৬ সালে ব্রাজিল থেকে বীজ সংগ্রহ করা হয়। সারাদেশে বিএডিসির ৯টি হর্টিক্যালচার এবং ৫৩টি ফার্মে জাবুটিকাবার চাষ শুরু হয়।
অরবিন্দ কৃষ্ণ

অরবিন্দ কৃষ্ণ (জন্ম ১৯৬২) একজন ভারতীয় আমেরিকান ব্যবসায়িক নির্বাহী, ২০১৫ সাল থেকে আইবিএমের সিনিয়র সহ-সভাপতি। অরবিন্দ প্রকৌশলী হিসেবে তার কর্মজীবন শুরু করেছিলেন এবং দ্রুত কোম্পানির কার্যনির্বাহী পদে উন্নীত হন। তিনি রেড হ্যাটের সাথে ৩৪ বিলিয়ন ডলারের চুক্তির স্থপতি ছিলেন, যা এখন পর্যন্ত আইবিএমের বৃহত্তম ক্রয়। ২০২০ সালের ৬ এপ্রিল, তিনি আইবিএমের প্রধান নির্বাহী কর্মকর্তা হিসেবে নিয়োগপ্রাপ্ত হন।
অরবিন্দ কৃষ্ণ জন্মগ্রহণ করেন ভারতের উত্তরাখণ্ডের দেরাদুনে। তাঁর পিতা মেজর জেনারেল বিজয় কৃষ্ণ ছিলেন একজন সেনা অফিসার যিনি ভারত সরকারের ভারতীয় সেনাবাহিনীর হয়ে কাজ করেছিলেন এবং তাঁর মা আরতি কৃষ্ণ সেনাবাহিনীর বিধবাদের কল্যাণে কাজ করেছিলেন। তারা নেটিভ ভারতের উত্তরাখণ্ডে (বর্তমানে উত্তরপ্রদেশ)।
অরবিন্দ ১৯৮৫ সালে কানপুরের ইন্ডিয়ান ইনস্টিটিউট অফ টেকনোলজি থেকে বৈদ্যুতিক প্রকৌশল বিষয়ে স্নাতক ডিগ্রি অর্জনের আগে তামিলনাড়ুর মাউন্ট সেন্ট মেরি স্কুল, দিল্লি এবং স্টানস স্কুল, কুনুর, থেকে স্কুল শেষ করেছেন। পরবর্তীকালে অরবিন্দ পড়াশুনা করার জন্য আমেরিকা গমন করেন এবং ইলেক্ট্রিক্যাল ইঞ্জিনিয়ারিং এ আর্বানা-শ্যাম্পেইন ইলিনয় বিশ্ববিদ্যালয় থেকে ১৯৯০ সালে পিএচডি ডিগ্রী অর্জন করেন।
১৯৯০ সালে কৃষ্ণ আইবিএম-এ যোগ দিয়ে আইবিএমের ক্লাউড ও কগনিটিভ সফ্টওয়্যারে সিনিয়র সহ-সভাপতি হন। তিনি আইবিএম কর্তৃক ৩৪ বিলিয়ন মার্কিন ডলারে রেড হ্যাট অধিগ্রহণের সময় নেতৃস্থানীয় হিসাবে ভূমিকা রাখেন।
তিনি ২০২০ সালের ৩১ জানুয়ারি, আইবিএম-এর পরবর্তী সিইও হওয়ার জন্য নিয়োগ পেয়েছেন। তিনি গিনি রোমেট্টির উত্তরাধিকারী, যিনি ২০১২ সাল থেকে সিইও ছিলেন।
আরশিয়ামা

এটি মধ্য কিয়োটো থেকে কেইফুকু বৈদ্যুতিক রেলপথ বা কাটসুরা থেকে হানকি আরাশিয়ামা লাইন দ্বারা ওসাকা এবং কিয়োটো করাসুমা স্টেশন থেকে গমনযোগ্য। তাছাড়া, জেআর সাগা আরশিয়ামা রেল স্টেশন জেলা শহরতলিতে অবস্থিত।
মুন ক্রসিং ব্রিজ বা টুগেট্‌সুক্যু হলো নদীর উপরে নির্মিত একটি সেতু। এটি ষাটটি বিচিত্র প্রাদেশিক উকিয়োই ছাপের অন্যতম বিখ্যাত দৃশ্য।
 (Arashiyama Park)
 (Togetsukyō)
দ্য সোশ্যাল নেটওয়ার্ক

দ্য সোশ্যাল নেটওয়ার্ক () হল ডেভিড ফিঞ্চার পরিচালিত ২০১০ সালের মার্কিন জীবনীমূলক নাট্য চলচ্চিত্র। বেন মেজরিখের ২০০৯ সালে "দি অ্যাক্সিডেন্টাল বিলিয়নিয়ারস" বই অবলম্বনে চলচ্চিত্রটির চিত্রনাট্য রচনা করেছেন অ্যারন সর্কিন। এতে সামাজিক যোগাযোগ ওয়েবসাইট ফেসবুকের প্রতিষ্ঠা ও এর ফলে জড়িত আইনি ঝামেলা চিত্রিত হয়েছে। ছবিটিতে ফেসবুকের প্রতিষ্ঠাতা মার্ক জাকারবার্গ চরিত্রে জেসি আইজেনবার্গ, তার বন্ধু এদুয়ার্দো স্যাভেরিন চরিত্রে অ্যান্ড্রু গারফিল্ড, শন পার্কার চরিত্রে জাস্টিন টিম্বারলেক, ক্যামেরন চরিত্রে আর্মি হ্যামার এবং দিব্য নরেন্দ্র চরিত্রে ম্যাক্স মিনজেলা অভিনয় করেছেন। জুকারবার্গ বা ফেসবুকের অন্য কোন কর্মী এই চলচ্চিত্রের সাথে জড়িত ছিলেন না, তবে স্যাভেরিন মেজরিখের বইয়ের উপদেষ্টা ছিলেন।
"দ্য সোশ্যাল নেটওয়ার্ক" ২০১০ সালের ১লা অক্টোবর কলাম্বিয়া পিকচার্সের ব্যানারে মার্কিন যুক্তরাষ্ট্রে মুক্তি পায়। চলচ্চিত্রটি ব্যাপক সমাদৃত হয়, সমালোচকগণ এর পরিচালনা, চিত্রনাট্য, অভিনয়, সম্পাদনা ও সুরের প্রশংসা করেন। চলচ্চিত্রটি ৭৮ জন সমালোচকের ২০১০ সালের শীর্ষ ১০ তালিকায় স্থান করে নেয়, তন্মধ্যে ২২ জন চলচ্চিত্রটিকে শীর্ষ স্থান প্রদান করে, যা এই বছরের সর্বোচ্চ। এছাড়া ন্যাশনাল বোর্ড অব রিভিউ চলচ্চিত্রটিকে তাদের ২০১০ সালের সেরা চলচ্চিত্রের তালিকায় স্থান দেয়।
"দ্য সোশ্যাল নেটওয়ার্ক" ২০১০ সালে ২৪শে সেপ্টেম্বর নিউ ইয়র্ক চলচ্চিত্র উৎসবে প্রথম প্রদর্শিত হয় এবং ১লা অক্টোবর কলাম্বিয়া পিকচার্সের ব্যানারে মার্কিন যুক্তরাষ্ট্রে মুক্তি পায়॥
গন গার্ল (চলচ্চিত্র)

গন গার্ল () হল ডেভিড ফিঞ্চার পরিচালিত ২০১৪ সালের মার্কিন মনস্তাত্ত্বিক রোমহর্ষক চলচ্চিত্র। জিলিয়ান ফ্লিনের ২০১২ সালের "একই নামের" উপন্যাস অবলম্বনে তিনি নিজেই চলচ্চিত্রটির চিত্রনাট্য রচনা করেছেন। এতে শ্রেষ্ঠাংশে অভিনয় করেছেন বেন অ্যাফ্লেক, রোজামন্ড পাইক, নিল প্যাট্রিক হ্যারিস ও টাইলার পেরি। মিজুরির পটভূমিতে নির্মিত চলচ্চিত্রটিতে স্ত্রী অ্যামির (পাইক) হঠাৎ হারিয়ে যাওয়ার পর তার স্বামী নিক ডানের কার্যাবলি চিত্রিত হয়েছে, যাকে এই হারিয়ে যাওয়ার পিছনে প্রধান সন্দেহভাজন হিসেবে চিহ্নিত করা হয়।
চলচ্চিত্রটির উদ্বোধনী প্রদর্শনী অনুষ্ঠিত হয় ২০১৪ সালের ২৬শে সেপ্টেম্বর ৫২তম নিউ ইয়র্ক চলচ্চিত্র উৎসবে এবং পরে ৩রা অক্টোবর মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি সমালোচকদের নিকট থেকে ইতিবাচক সমালোচনা অর্জন করে এবং $৩৬৯ মিলিয়ন আয় করে ব্যবসা সফলতাও অর্জন করে। এটি ফিঞ্চারের পরিচালিত সর্বোচ্চ আয়কারী চলচ্চিত্র।
রোজামন্ড পাইক তার অভিনয়ের জন্য বিশেষভাবে প্রশংসিত হন এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া ফিঞ্চার সেরা পরিচালক বিভাগে গোল্ডেন গ্লোব পুরস্কার, বাফটা পুরস্কার ও ক্রিটিকস চয়েস চলচ্চিত্র পুরস্কারের মনোনয়ন লাভ করেন এবং ফ্লিন শ্রেষ্ঠ উপযোগকৃত চিত্রনাট্য বিভাগে ক্রিটিকস চয়েস চলচ্চিত্র পুরস্কার অর্জন করেন।
"গন গার্ল" চলচ্চিত্রটি $৬১ মিলিয়ন নির্মাণ ব্যয়ের বিপরীতে মার্কিন যুক্তরাষ্ট্র ও কানাডা থেকে $১৬৭.৮ মিলিয়ন এবং বিশ্বব্যাপী অন্যান্য অঞ্চল থেকে $২০১.৬ মিলিয়নসহ মোট $৩৬৯.৩ মিলিয়ন উপার্জন করে। সকল ব্যয় হিসাব করে, "ডেডলাইন হলিউড" ধারণা করে যে চলচ্চিত্রটির আয় হয়েছিল $১২৯.৯৯ মিলিয়ন, যার ফলে এটি ২০১৪ সালের অন্যতম আয়কারী চলচ্চিত্র।
"গন গার্ল" চলচ্চিত্রটি সমালোচকদের নিকট থেকে ইতিবাচক পর্যালোচনা অর্জন করে, বিশেষ করে পাইকের অভিনয় প্রশংসিত হয়। রটেন টম্যাটোসে ৩৪৩টি পর্যালোচনার ভিত্তিতে ৮/১০ গড় রেটিং নিয়ে চলচ্চিত্রটির রেটিং স্কোর ৮৭%। ওয়েবসাইটটির পরিসংখ্যানে বলা হয়, "গম্ভীর, বুদ্ধিদীপ্ত, ও কেতাদুরস্ত, "গন গার্ল" পরিচালক ডেভিড ফিঞ্চারের সামর্থের ভূমিকা পালন করেছে, এবং তারকা বেন অ্যাফ্লেক ও রোজামন্ড পাইকের নিকট থেকে সর্বোচ্চটা বের করে এনেছে।" মেটাক্রিটিক চলচ্চিত্রটিকে ৪৯ জন সমালোচকের পর্যালোচনার ভিত্তিতে ৭৯/১০০ স্কোর প্রদান করেন, যা "সাধারণত ইতিবাচক পর্যালোচনা" নির্দেশ করে। সিনেমাস্কোরের দর্শকদের জরিপে চলচ্চিত্রটি বি গ্রেড লাভ করে।
অ্যান্টনি অ্যান্ড ক্লিওপেট্রা (১৯০৮-এর চলচ্চিত্র)

অ্যান্টনি অ্যান্ড ক্লিওপেট্রা হল ১৯০৮ সালে মুক্তিপ্রাপ্ত এবং জে. স্টুয়ার্ট ব্ল্যাকটোন ও চার্লস কেন্ট পরিচালিত একটি চলচ্চিত্র। এই ছবিতে নামভূমিকায় অভিনয় করেন যথাক্রমে মরিস কস্টেলো ও ফ্লোরেন্স লরেন্স। ছবিটি নির্মিত হয়েছিল উইলিয়াম শেকসপিয়র রচিত একই নামের একটি নাটক অবলম্বনে। এটিই প্রথম চলচ্চিত্র যাতে মার্ক অ্যান্টনি ও মিশরের সপ্তম ক্লিওপেট্রার অভিশপ্ত প্রণয়কাহিনি প্রদর্শিত হয়েছিল।
উইস্ক

উইস্ককে ১৯৫৬ সালে প্রথম তরল ধোলাই সাবান হিসাবে লিভার ব্রাদার্স কোম্পানী যুক্তরাষ্ট্রে প্রবর্তন করে। 
২০০৮ সালে, লিভার ব্রাদার্সের মূল সংস্থা ইউনিলিভার তার উত্তর আমেরিকান ধোলাই ব্র্যান্ডগুলি ভেস্টার ক্যাপিটাল পার্টনার্সের হুইশ ডিটারজেন্টস, ইনক সাথে একত্রিত করে সান প্রোডাক্ট গঠনের পরে উইস্ককে ভেস্টার ক্যাপিটাল পার্টনার কিনে নেয়। 
২০১০ সালে উইস্ক নতুন প্যাকেজিংয়ে, নতুন সূচনা দিয়ে পুনরায় চালু করা হয়েছিল, এতে তার নতুন দাগ বর্ণালী প্রযুক্তি এবং শক্ত দাগের বিরুদ্ধে লড়াইয়ের দক্ষতার বৈশিষ্ট্য ছিল। একটি নতুন বিজ্ঞাপনও চালু করা হয়েছিল, এতে "দাগের লড়াইয়ের বিজ্ঞান" রয়েছে। ব্র্যান্ডটি "গভীর পরিষ্কার", "উচ্চ দক্ষতা", "টাটকা বুস্ট" এবং "অক্সি কমপ্লিট" সহ বিভিন্ন ফর্মুলেশনে এসেছিল। 
২০১৬ সালের জুনে, হেনকেল সান প্রোডাক্ট কিনে নেয় এবং তার নিজস্ব লন্ড্রি ডিটারজেন্ট ব্র্যান্ড পার্সিলকে রক্ষায় উইস্ক বন্ধ করে দেয়।
ব্র্যান্ডটি ১৯৬৮ সালে প্রচলিত সফল "রিং এরাউন্ড দ্য কলার" প্রচারণার জন্য ব্যাপক পরিচিত পেয়েছিল, এটি শার্টের কলারের কঠিন দাগ তোলার লড়াইয়ে পণ্যটির দক্ষতার উপর আলোকপাত করে। এই প্রচারণার দাবি কয়েক দশক পরে ভুল প্রমাণিত হওয়ায় উল্লেখযোগ্য সমালোচনার স্বীকার হয়েছিল।
রোভানিয়েমি

রোভানিয়েমি () ফিনল্যান্ডের একটি শহর এবং পৌরসভা। এটি ফিনল্যান্ডের উত্তরতম প্রদেশ ল্যাপল্যান্ডের প্রশাসনিক রাজধানী এবং বাণিজ্যিক কেন্দ্র। এটি উত্তর মেরুবৃত্ত থেকে প্রায় ৬ কিলোমিটার (৪ মাইল) দক্ষিণে, ওনাসভারা-করকালোভারা পাহাড়ের মাঝে, কেমিজোকি নদী এবং এর ওনাসজোকি উপনদীর সংগমস্থলে অবস্থিত। রোভানিয়েমির জনসংখ্যা প্রায় ৬৩,০০০। রোভানিয়েমি হলো একটি স্বতন্ত্র ফিনিশ ভাষী অঞ্চল।
ধারা ইউনিয়ন

ধারা ইউনিয়ন বাংলাদেশের ময়মনসিংহ জেলার হালুয়াঘাট উপজেলার একটি ইউনিয়ন।
ধারা ইউনিয়নের আয়তন ৮,৮৪৮ একর (৩৫.৮১ বর্গ কিলোমিটার)।
২০১১ সালের আদমশুমারি অনুযায়ী ধারা ইউনিয়নের মোট জনসংখ্যা ৩৪,১২১ জন। এর মধ্যে পুরুষ ১৭,২৬৫ জন এবং মহিলা ১৬,৮৫৬ জন। মোট পরিবার ৬,৮১০টি।
হালুয়াঘাট উপজেলার দক্ষিণাংশে ধারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে হালুয়াঘাট ইউনিয়ন, জুগলি ইউনিয়ন, পশ্চিমে ধুরাইল ইউনিয়ন, দক্ষিণে আমতৈল ইউনিয়ন ও কৈচাপুর ইউনিয়ন এবং পূর্বে স্বদেশী ইউনিয়ন ও নড়াইল ইউনিয়ন অবস্থিত।
ধারা ইউনিয়ন হালুয়াঘাট উপজেলার আওতাধীন ০৯নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট থানার আওতাধীন। বাংলাদেশের জাতীয় সংসদের ৩০০টি নির্বাচনী এলাকার একটি। এটি জাতীয় সংসদের ১৪৬নং আসন। । এটি ৫টি মৌজায় বিভক্ত।
২০১১ সালের আদমশুমারি অনুযায়ী ধারা ইউনিয়নের সাক্ষরতার হার ৪০.৮%।
টিকুরিয়া সরকারি প্রাথমিক বিদ‍্যালয় নুরূল হূদা কওমি মহিলা মাদরাসা।
এছাড়াও এই ইউনিয়নে এখন বেশ কয়েকটি প্রাথমিক বিদ্যালয়, মাধ্যমিক বিদ্যালয় ও কলেজ রয়েছে।
পাকা রাস্তা ১০ কি: মি, কাঁচা রাস্তা ৩০ কি: মি:। প্রধান যোগাযোগ ব্যবস্থা অটো রিক্সা, সিএনজি চালিত যানবাহন। এছাড়াও বাস চলাচল করে।
ধারা বাজার হচ্ছে এই ইউনিয়ন এর প্রধান হাট এবং আশেপাশের ইউনিয়নের লোকজন এই বাজারে কেনা বেচা করতে আসে। এই বাজারে একটি বিশাল পশুর হাট রয়েছে।
লাইভ ওক সোসাইটি

লাইভ ওক সোসাইটি () হলো পরিপক্ব লাইভ ওক গাছের একটি সদস্যপদ সংগঠন। লুইসিয়ানা গার্ডেন ক্লাব ফেডারেশন, ইনক এর পৃষ্ঠপোষকতায় দক্ষিণা লাইভ ওক ("Quercus virginiana") এর সংস্কৃতি, আবাসন, সংরক্ষণ এবং উপচয় অগ্রগতির জন্য ১৯৩৪ সালে এটি প্রতিষ্ঠিত হয়েছিল। ২০১৩ সালের মধ্যে সোসাইটিতে ৭,০০০ এরও বেশি লাইভ ওক নিবন্ধিত হয়েছিল।
১৯৯০ থেকে ১৯৩৩ সাল পর্যন্ত দক্ষিণ-পশ্চিমাঞ্চলীয় লুইজিয়ানা ইনস্টিটিউট (বর্তমানে ল্যাফিয়ানা বিশ্ববিদ্যালয়ের যা ল্যাফায়াতে অবস্থিত) এর সভাপতি ডা. এডউইন লুইস স্টিফেনস, ১৯৩৪ সালে লাইভ ওক সোসাইটি প্রতিষ্ঠা করেন। ১৯৫৭ সালে, রেকর্ড দেখভাল করা এবং নতুন আবেদনকারীদের নিবন্ধনের দায়িত্ব লুইসিয়ানা গার্ডেন ক্লাব ফেডারেশন, ইনক দ্বারা গৃহীত হয়েছিল। সোসাইটির উপবিধি অনুসারে সোসাইটিতে অনুমোদিত একমাত্র মানব সদস্য হলেন সম্মানিত চেয়ারম্যান, যিনি সরাসরি ওক সদস্যদের নিবন্ধন এবং রেকর্ডিংয়ের জন্য দায়বদ্ধ। সদস্য হওয়ার জন্য একমাত্র শর্ত হলো লাইভ ওকটির অবশ্যই ভূমির উপরে ৮ ফুট (২.৪ মিটার) বা তার বেশি এবং ৪.৫ ফুট (১.৩৭ মিটার) ব্যাসের কাণ্ড (ট্রাঙ্ক পরিধি) থাকতে হবে।
অ্যাঞ্জেল ওক

অ্যাঞ্জেল ওক হলো সাউথ ক্যারোলাইনার চার্লস্টনের কাছে জন দ্বীপের অ্যাঞ্জেল ওক পার্কে অবস্থিত একটি দক্ষিণা লাইভ ওক ("Quercus virginiana")। গাছটি ৪০০-৫০০ বছর বয়সী বলে ধারণা করা হয়। এটি লম্বায় ৬৬.৫ ফুট (২০ মিটার), পরিধি ২৮ ফুট (৮.৫ মিটার) এবং বড় পরিসরে এমন ছায়া তৈরি করে যা ১৭,২০০ বর্গফুট (১,৬০০মি) জায়গা আবৃত করে। মূল কাণ্ড হতে এর দীর্ঘতম শাখার দূরত্ব দৈর্ঘ্যে ১৮৭ ফুট। অ্যাঞ্জেল ওক লাইভ ওক সোসাইটিতে নিবন্ধিত ২১০ তম গাছ।
অ্যাঞ্জেল ওকের নামটি এসেছে জাস্টাস অ্যাঞ্জেল এবং তার স্ত্রী মার্থা ওয়েট টকার অ্যাঞ্জেল এর মালিকানা থেকে। স্থানীয় লোককাহিনীতে পূর্বকালে গাছের চারপাশে ফেরেশতা হিসাবে উপস্থিত হওয়া প্রাক্তন দাস ভূতের গল্প প্রচলিত আছে।
এঞ্জেল ওককে মিসিসিপি নদীর পূর্বতীরের প্রাচীনতম গাছ বলে দাবি করা হলেও উত্তর এবং দক্ষিণ ক্যারোলাইনা জুড়ে বাল্ড সাইপ্রেস গাছগুলিই উল্লেখযোগ্য পরিমাণে প্রাচীন। উত্তর ক্যারোলিনার একটি উদাহরণ ১৬০০ বছরেরও বেশি পুরানো।
১৯৮৯ সালে হারিকেন হিউগো চলাকালীন অ্যাঞ্জেল ওক মারাত্মকভাবে ক্ষতিগ্রস্ত হয়েছিল তবে এর পরে সুস্থ হয়ে উঠেছে। চার্লসটন সিটি ১৯৯১ সাল থেকে গাছ এবং আশেপাশের পার্কের মালিকানাপ্রাপ্ত হয়েছে।
অ্যাঞ্জেল ওকের সাইটে উন্নয়ন বাধাগ্রস্ত হতে শুরু করেছে। ২০১২ সালে, অ্যাঞ্জেল ওক থেকে দূরে একটি ৫০০-ইউনিটের অ্যাপার্টমেন্ট কমপ্লেক্স নির্মাণের পরিকল্পনাটিকে সেভ দ্য অ্যাঞ্জেল ওক এবং উপকূলীয় সংরক্ষণ লিগ নামে একটি দল আদালতে চ্যালেঞ্জ জানায়; তাদের উদ্বেগের মধ্যে ছিলো ভূগর্ভস্থ জল এবং পুষ্টির উপর নির্মাণের প্রভাব পড়তে পারে। ডিসেম্বর, ২০১৩ সালে লো-কাউন্টি ল্যান্ড ট্রাস্ট উদ্‌যাপন করেছে "রাজকীয় গাছ সংলগ্ন ১৭ একর জমির সংরক্ষণ।" অ্যাঞ্জেল ওক সংলগ্ন ১৭ একর জায়গাটি লো-কাউন্ট্রি ল্যান্ড ট্রাস্ট কিনে এই অঞ্চলটিকে তথাকথিত উন্নয়নের হাত থেকে রক্ষা করেছিল।
লেখক এমিলি নেলসনের "দ্য হার্ট অফ এ চাইল্ড" বইটিতে এঞ্জেল ওক বিশেষভাবে উল্লেখিত হয়েছে।
হার্জেন ফ্লোরেন্স বিধ্বস্তের পরে ক্যারোলিনাদের শক্তিকে সালাম জানিয়ে অ্যাঞ্জেল ওক ছিলো সেপ্টেম্বর, ২০১৮ সালে একটি অলস্টেট টেলিভিশন বিজ্ঞাপনের কেন্দ্রবিন্দু।
মোহাম্মদ শফিক

মোহাম্মদ শফিক পাকিস্তানের গিলগিত-বালতিস্তানের একজন রাজনীতিবিদ ছিলেন যিনি পাকিস্তান মুসলিম লীগ (এন) এর রাজনীতির সাথে যুক্ত ছিলেন। তিনি গিলগিত-বালতিস্তান আইনসভার সদস্য ছিলেন। এছাড়া, গিলগিত-বালতিস্তান সরকারের মন্ত্রী হিসেবেও দায়িত্ব পালন করেছেন তিনি।
মোহাম্মদ শফিক ২০১৫ সালে ঘানছে-৩ আসন থেকে গিলগিত-বালতিস্তান আইনসভার সদস্য হিসেবে নির্বাচিত হয়েছিলেন। তিনি গিলগিত-বালতিস্তান সরকারের খনি ও খনিজসম্পদ, শিল্প, শ্রম এবং বাণিজ্য ও খাদ্য মন্ত্রী হিসেবেও দায়িত্ব পালন করেছেন।
মোহাম্মদ শফিক ২০২০ সালের ৫ ফেব্রুয়ারি ইসলামাবাদে হৃদরোগে আক্রান্ত হয়ে মৃত্যুবরণ করেন।
আবদুল জব্বার (রাজনীতিবিদ)

আবদুল জব্বার (১৯৪৫-১৯৯২) ছিলেন বাংলাদেশ আওয়ামী লীগের রাজনীতিবিদ, ভাষাসৈনিক, মুক্তিযুদ্ধের সংগঠক এবং সিলেট-১৩ আসনের সাবেক সংসদ সদস্য। ভাষা আন্দোলন ও মুক্তিযুদ্ধে অবদানের জন্য বাংলাদেশ সরকারে তাকে ২০২০ সালে মরনোত্তর মুক্তিযুদ্ধে একুশে পদক প্রদান করে।
আবদুল জব্বার ১৯৪৫ সালে সিলেটের মৌলভীবাজারের কুলাউড়ায় জন্মগ্রহণ করেন। তার ছেলে প্রধানমন্ত্রীর প্রটোকল অফিসার আবু জাফর রাজু ও কুলাউড়া উপজেলা পরিষদের সাবেক চেয়ারম্যান, কুলাউড়া উপজেলা আওয়ামী লীগের সাধারণ সম্পাদক আসম কামরুল ইসলাম।
আব্দুল জব্বার ১৯৬২ সালের শিক্ষা আন্দোলন, ১৯৬৬ সালের ছয়দফা, ঊনসত্তরের গণঅভ্যূত্থান, ১৯৭০ সালের নির্বাচন ও ১৯৭১ সালের মুক্তিযুদ্ধের সংঘঠক ও যোদ্ধা। তিনি বঙ্গবন্ধু পরিষদ ও মুক্তিযোদ্ধা সংহতি পরিষদের প্রতিষ্ঠাকালীন কেন্দ্রীয় কমিটির সদস্য, রেডক্রিসেন্ট সোসাইটি এবং ঘাতক দালাল নির্মূল কমিটি, কেন্দ্রীয় কৃষক লীগের সভাপতি ও ১৯৬৪ সালে কুলাউড়া আওয়ামী লীগের প্রতিষ্ঠাতা সাধারণ সম্পাদক। বঙ্গবন্ধুকে স্বপরিবারে হত্যার প্রতিবাদ করায় ১৯৭৭ সালে ১১মাস আব্দুল জব্বার।
আব্দুল জব্বার ২৮ আগস্ট ১৯৯২ হৃদরোগে আক্রান্ত হয়ে ৪৭ বছর বয়সে মৃত্যুবরণ করেন।
বাংলাদেশ মহিলা ফুটবল লিগ

বাংলাদেশ মহিলা ফুটবল লিগ হলো বাংলাদেশের শীর্ষ বিভাগের মহিলা ক্লাব ফুটবল প্রতিযোগিতা,যা ২০১১ সালে প্রতিষ্ঠিত। লিগটি বাংলাদেশ ফুটবল ফেডারেশন কর্তৃক পরিচালিত।
বাংলাদেশ মহিলা ফুটবল লিগ হলো দেশের শীর্ষ স্তরের ঘরোয়া মহিলা ফুটবল লিগ যা ২০১১ সালে বাংলাদেশ ফুটবল ফেডারেশন কর্তৃক প্রতিষ্ঠা করেছিল। টানা দুই মৌসুমের পরে, অজানা কারণে এই লিগটি অনির্দিষ্টকালের জন্য স্থগিত করা হয়েছিল। দীর্ঘ ৭ বছর পর, বাংলাদেশ ফুটবল ফেডারেশন ২০২০ সালে তৃতীয় সংস্করণটির আয়োজন করে।
তিস্তা রেল সেতু

তিস্তা রেল সেতু বাংলাদেশের রংপুর জেলার একটি পুরাতন রেলসেতু। রেলসেতু হিসেবে তৈরি করা হলেও ১৯৭৮ সালের ৪ মার্চ থেকে যান চলাচলের জন্য খুলে দেওয়া হয়। ২০১২ সালে এই সেতুর পাশে তিস্তা সড়ক সেতু তৈরি করা হলে তিস্তা রেল সেতুতে যান চলাচল বন্ধ করে দেওয়া হয়। শুধু রেল চলাচলের জন্য বর্তমানে সেতুটি ব্যবহৃত হয়ে আসছে।
তিস্তা রেল সেতুর উত্তর অংশ লালমনিরহাট সদর উপজেলা ও দক্ষিণ অংশ রংপুর জেলার কাউনিয়া উপজেলার সীমান্তে অবস্থিত।
নর্দান বেঙ্গল স্টেট রেলওয়ে কোম্পানি ১৮৫৩ খ্রিষ্টাব্দে ব্রিটিশ ভারতে প্রথম রেলওয়ে সার্ভিস চালু করে। এর পর ১৮৭৮ খ্রিষ্টাব্দে রংপুর অঞ্চলে ব্যবসা বাণিজ্যের প্রসার এবং সে সময়ে দুর্ভিক্ষকালীন সাহায্য-সহযোগিতা প্রদানের জন্য তৎকালীন নদীয়া জেলার পোড়াদহ হতে পাবর্তীপুর হয়ে উত্তরে সদ্য রংপুর থেকে পৃথক হওয়া জলপাইগুড়ি জেলা এবং পার্বতীপুর থেকে রংপুর শহর পর্যন্ত রেলপথ সম্প্রসারণের কার্যক্রম বাস্তবায়ন হয়। ১৮৭৯ কাউনিয়া পর্যন্ত সম্প্রসারিত হয়। পরে তা লালমনিরহাট হয়ে রংপুরের সাথে আসামের সরাসরি রেলযোগ যুক্ত করা হয়। এ সময় তিস্তা নদীর উপর সেতু নির্মাণ সম্ভব না হওয়ায় নদী পারাপারের জন্য বাষ্পীয় ইঞ্জিনযুক্ত ফেরীর ব্যবস্থা করা হয়। অতঃপর ১৮৯৯- ১৯০০ খ্রিষ্টাব্দে রংপুর জেলার মাহীগঞ্জ থানার অন্তর্গত তিস্তা নদীর উপর রেলওয়ে সেতুটি নির্মিত হয়। ১৯৭১ খ্রিষ্টাব্দের স্বাধীনতা যুদ্ধের সময় সেতুটি ক্ষতিগ্রস্ত হলে অন্য একটি সেতু থেকে স্প্যান, গার্ডার ও অন্যান্য সরঞ্জামাদি সংগ্রহ করে ১৯৭২ খ্রিষ্টাব্দে তা মেরামত করা হয়। অনেকদিন পর্যন্ত সেতুটি কেবলমাত্র রেল যোগাযোগের জন্য ব্যবহৃত হতো। সড়ক যোগাযোগের জন্য বিকল্প একটি সেতু নির্মাণ অত্যন্ত ব্যয়বহুল হবে বলে এর উপর দিয়ে সড়ক যোগাযোগ চালুর সম্ভাব্যতা ও উপযুক্ততা যাচাইয়ের পর ১৯৭৮ খ্রিষ্টাব্দের ৪ মার্চ আনুষ্ঠানিক ভাবে সেতুটির উপর দিয়ে রেলওয়ের পাশাপাশি সড়ক যোগাযোগ শুরু হয় । তখন থেকে তিস্তা রেলওয়ে সেতুর উপর দিয়ে রেল ও সড়ক উভয় যোগাযোগ-ই অব্যাহত রয়েছে। সেতুটি লালমনিরহাট ও কুড়িগ্রাম জেলার সাথে রংপুর সহ অন্যান্য জেলার সংযোগ রক্ষাকারী হিসেবে অদ্যাবধি গুরত্বপূর্ণ ভূমিকা রেখে চলেছে।
তিস্তা রেল সেতুটির বয়স ১২৩ বছর পার হয়ে যাওয়ায় বর্তমানে সেতুটি ঝুঁকিপূর্ণ হয়ে গেছে। বর্তমানে শুধুমাত্র রেল সেতু হিসেবে ব্যাবহৃত হচ্ছে।
তিস্তা রেল সেতু দিয়ে যেসকল ট্রেন চলাচল করে নিম্নে তা উল্লেখ করা হলো:
ইউজনেট

ইউজনেট ( ) সারা বিশ্ব জুড়ে বিতরণ করা আলোচনা সিস্টেম যা কম্পিউটারের মাধ্যমে করা যায়। এর সাধারণ উদ্দেশ্যে ইউনিক্স-থেকে-ইউনিক্স অনুলিপি (ইউইউসিপি) ডায়াল-আপ নেটওয়ার্ক আর্কিটেকচার থেকে তৈরি করা হয়েছিল। টম ট্রস্কট এবং জিম এলিস ১৯৭৯ সালে এই ধারণাটি ধারণ করেছিলেন এবং এটি ১৯৮০ সালে প্রতিষ্ঠিত হয়েছিল। ব্যবহারকারীরা এক বা একাধিক বিভাগগুলিতে বার্তাগুলি ( "আর্টিকেল" বা "পোস্ট", এবং সম্মিলিতভাবে সংবাদিত "সংবাদ" ) পড়েন এবং পোস্ট করেন, যা নিউজ গ্রুপ হিসাবে পরিচিত। ইউজনেট অনেক ক্ষেত্রেই বুলেটিন বোর্ড সিস্টেমের (বিবিএস) সাদৃশ্যযুক্ত এবং ইন্টারনেট ফোরামের পূর্বসূরী যা বর্তমানে বহুল ব্যবহৃত হয়। ওয়েব ফোরাম এবং বিবিএসের মতোই আলোচনাগুলি থ্রেড করা হয়েছে, যদিও পোস্টগুলি ক্রমক্রমে সার্ভারে সঞ্চিত থাকে। নামটি "ব্যবহারকারীদের নেটওয়ার্ক" শব্দটি থেকে এসেছে। 
বিবিএস বা ওয়েব ফোরাম এবং ইউজনেটের মধ্যে একটি প্রধান পার্থক্য হ'ল কেন্দ্রীয় সার্ভার এবং উত্সর্গীকৃত প্রশাসকের অনুপস্থিতি। ইউজনেটকে এমন একটি বৃহত, ক্রমাগত পরিবর্তিত সার্ভারগুলির মধ্যে বিতরণ করা হয় ৷
ইউজনেট নেটওয়্যার্ক ওয়ার্ল্ডে সাংস্কৃতিক ও ঐতিহাসিকভাবে তাৎপর্যপূর্ণ এবং বহুবিধ স্বীকৃত ধারণা এবং " এফএকিউ ", " শিখা ", সকপ্পেট এবং " স্প্যাম " এর মতো পদগুলিকে জন্ম দিয়েছে বা জনপ্রিয় করেছে ১৯৯০ এর দশকে, ইন্টারনেটে প্রবেশাধিকার সাধারণভাবে সাশ্রয়ী হওয়ার আগে, ইউজনেট সংযোগগুলি ফিডোনেটের ডায়াল-আপ বিবিএস নেটওয়ার্কগুলির মাধ্যমে দীর্ঘ-দূরত্ব বা বিশ্বব্যাপী আলোচনা এবং অন্যান্য যোগাযোগ ব্যাপকভাবে তৈরি করে, সার্ভারের প্রয়োজন হয় না, কেবল (স্থানীয়) টেলিফোন পরিষেবা।
অ্যান্টনি অ্যান্ড ক্লিওপেট্রা (১৯৫৯-এর চলচ্চিত্র)

অ্যান্টনি অ্যান্ড ক্লিওপেট্রা (ইংরেজি: "Antony and Cleopatra") হল উইলিয়াম শেকসপিয়র রচিত একই নামের একটি নাটক অবলম্বনে নির্মিত এবং ১৯৫৯ সালে সম্প্রচারিত একটি অস্ট্রেলিয়ান টেলিভিশন নাটক। সেই যুগে অস্ট্রেলিয়ান টেলিভিশন নাটক খুব বেশি নির্মিত হত না।
মেলবোর্ন থেকে এটি সরাসরি সম্প্রচারিত হয় এবং পরে সিডনিতে রেকর্ডকৃত ও পর্দায় প্রদর্শিত হয়। একই সময়ে এবিসি-তে "হ্যামলেট" প্রযোজনাটি সম্প্রচারিত হয়। এটি সিডনি থেকে সরাসরি সম্প্রচারিত হয়েছিল এবং মেলবোর্নে রেকর্ডকৃত ও পর্দায় প্রদর্শিত হয়েছিল।
"সিডনি মর্নিং হেরাল্ড" পত্রিকার সমালোচক লিখেছিলেন:
এই প্রযোজনায়... শেকসপিয়রের ভাষার সমৃদ্ধ বুনটের মাধ্যমে খুব বেশি আড়ম্বর বা কাব্য প্রকাশিত হয়নি, যদিও এই মেলবোর্ন চলচ্চিত্রায়নে প্রেম ও যুদ্ধের ঋজু বর্ণনা যথেষ্টই সন্তোষজনক। দু’টি বিষয় প্রেম ও ভাষার তাপমাত্রা হ্রাস করতে সাহায্য করেছে; প্রথমত, আর্থার চিপার কর্তৃক নাটকের প্রথমার্ধের পুনর্বিন্যাস অত্যন্ত পটুতার পরিচায়ক হয়েছে, কিন্তু এই সম্পাদনা আবেগপ্রবণ নয়, বরং রাজনৈতিক সুরে বাঁধা, এবং দ্বিতীয়ত, প্রযোজক ক্রিস্টোফার ম্যুয়ারের ক্যামেরা ও আলোর ব্যবহার কয়েকটি দৃশ্য বাদে সমগ্র নাটকের মেজাজ, পরিবেশ ও ক্রমবর্ধমান উত্তেজনার নিচে একটি কল্পনাশ্রয়ী রেখা অঙ্কন করেছে।
"বুলেটিন" পত্রিকাও এটির বিরূপ সমালোচনা করে।
ব্যলেতে গাছ

ব্যলেতে গাছ (ব্যালিতে বা ব্যলিতি নামেও পরিচিত) হলো ফিলিপাইনে অশ্বত্থ গণের বেশ কয়েকটি প্রজাতির গাছের সাধারণ নাম। স্থানীয় ভাষায় এগুলো ব্যলেতে হিসাবে ব্যাপকভাবে পরিচিত। এর মধ্যে অনেকগুলি স্ট্র্যাংলার ফিগ বা শঠকুডুর হিসাবে পরিচিত যা অন্য গাছের উপরে বেড়ে উঠে ও গাছকে পুরোপুরি জড়িয়ে ধরে এবং শেষ পর্যন্ত পোষক গাছকেই হত্যা করে। এগুলো হেমিপিফাইটস নামেও পরিচিত, প্রাথমিকভাবে ব্যলেতে এপিফাইটস বা বায়ু উদ্ভিদ হিসাবে বেড়ে উঠে এবং এদের বেশ কয়েকটি ঝুলন্ত শিকড় জন্মায় যা শেষ পর্যন্ত মাটিতে স্পর্শ করে এবং শেষতক পোষক গাছকে ঘিরে ধরে এবং শ্বাসরোধ করে হত্যা করে। ভারতীয় রাবার গাছ "(Ficus elastica)" পূর্বে কিছুটা রাবারের জন্য চাষ করা হত। টাঙ্গিসং-বেয়াওয়াক "(tangisang-bayawak)" বা ফিকাস ভেরিয়েগাটার "(Ficus variegata)" মতো কয়েকটি প্রজাতি আকারে বড় এবং সম্ভবত ম্যাচের কাঠির জন্য ব্যবহার করা যেতে পারে। ফিকাস প্রজাতির গাছের কাঠ নরম, হালকা এবং নিম্নমানের হয় এবং গাছগুলো সাধারণত বিষমাকার খর্বাকৃতির হয়ে থাকে।
ব্যলেতে গাছগুলো ম্যানিলা এবং ফিলিপাইনের অন্যান্য বড় শহরগুলিতে সৌন্দর্যবর্ধক গাছ হিসাবে রোপণ করা হয় এবং এগুলো ছায়াপ্রদায়ী গাছ হিসাবেও দুর্দান্ত। এই গাছের বেশ কয়েকটি প্রজাতি ফিলিপাইনে বনসাই তৈরিতেও ব্যবহৃত হয়।
ব্যলেতে হোমপ্ল্যান্ট বা ইনডোর উদ্ভিদ হিসাবে ব্যবহৃত হয়; তবে এটি ইনডোর গৃহস্থালি অ্যালার্জেনের উৎস যা শ্বাস প্রশ্বাসের অ্যালার্জির কারণ হতে পারে।
মোহাম্মদ শহীদুল্লাহ (রাজনীতিবিদ)

মোহাম্মদ শহীদুল্লাহ বাংলাদেশের কমিউনিস্ট পার্টি রাজনীতিবিদ ও ঠাকুরগাঁও-৩ সাবেক সংসদ সদস্য।
তিনি বাংলাদেশের কমিউনিস্ট পার্টি হতে মনোনায়ন নিয়ে ঠাকুরগাঁও-৩ হতে সংসদ সদস্য নির্বাচিত হন।
কমরউদ্দিন আহম্মদ

কমরউদ্দিন আহম্মদ বাংলাদেশ আওয়ামী লীগ এর রাজনীতিবিদ ও দিনাজপুর-১ আসন এর সাবেক সংসদ সদস্য।
কমরউদ্দিন আহম্মদ মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন দিনাজপুর-১ আসন থেকে সংসদ সদস্য নির্বাচিত হন।
আব্দুল মালেক সরকার

আব্দুল মালেক সরকার ( - ২৮ নভেম্বর ২০২৩) ছিলেন বাংলাদেশের দিনাজপুর জেলার একজন রাজনীতিবিদ ও মুক্তিযোদ্ধা। তিনি দিনাজপুর-১ আসনের সংসদ সদস্য ও দিনাজপুরের কাহারোল উপজেলা পরিষদের চেয়ারম্যান ছিলেন। ছিলেন দিনাজপুর মুক্তিযোদ্ধা সংসদের জেলা কমান্ডার।
আব্দুল মালেক সরকার সালে দিনাজপুর জেলার কাহারোলের তাড়গাঁও ইউনিয়নের ইছাইল গ্রামে জন্মগ্রহণ করেন।
আব্দুল মালেক সরকার ১৯৮৩ সালে তাড়গাঁও ইউনিয়ন পরিষদের চেয়ারম্যান নির্বাচিত হয়েছিলেন।
১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ১৫ দলীয় জোটের হয়ে দিনাজপুর-১ আসন থেকে সংসদ সদস্য মনোনীত হন।
১৯৯৬ থেকে ২০০১ সাল পর্যন্ত তিনি দিনাজপুর জেলা মুক্তিযোদ্ধা সংসদের জেলা কমান্ডার হিসেবে দায়িত্ব পালন করেন। ১৯৯৬ থেকে ২০০১ সাল পর্যন্ত তিনি দিনাজপুর জেলা আওয়ামী লীগের সাংগঠনিক সম্পাদক ও ১৯৭৮ থেকে ১৯৯৬ সাল পর্যন্ত ১৮ বছর কাহারোল উপজেলা আওয়ামী লীগের সভাপতির দায়িত্ব পালন করেন।
১৯৯০, ২০০৯ ও ২০১৯ সালে অনুষ্ঠিত কাহারোল উপজেলা পরিষদের নির্বাচনে তিনি চেয়ারম্যান নির্বাচিত হন।
আব্দুল মালেক সরকার ২৮ নভেম্বর ২০২৩ সালে শহীদ সোহরাওয়ার্দী মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। দিনাজপুর জেলার কাহারোলের তাড়গাঁও ইউনিয়নের ইছাইল গ্রামের পারিবারিক কবরস্থানে তাকে সমাহিত করা হয়।
অ্যাক্সোলোটাল

অ্যাক্সোলোটাল বা অ্যাক্সোলোটল (, থেকে ) - যা মেক্সিকান ওয়াকিং মাছ নামেও পরিচিত - টাইগার সালামান্ডারের সাথে সম্পর্কিত একটি নিউটেনিক সালাম্যান্ডার প্রজাতি। যদিও এটি "ওয়াকিং মাছ" হিসাবে পরিচিত, প্রকৃতপক্ষে এটি কোনো মাছ নয় বরং একটি উভচর প্রাণী। প্রজাতিটি মূলত বেশ কয়েকটি হ্রদে পাওয়া গিয়েছিল, যেমন মেক্সিকো সিটির অন্তর্নিহিত জোছিমিলকো হ্রদ। অ্যাক্সোলোটল অন্যান্য উভচর মধ্যে ব্যতিক্রম, কারণ তারা কোনও রূপান্তরকাজ ছাড়াই যৌবনে পৌঁছে যায়। ফুসফুসের বিকাশ এবং জমিতে যাওয়ার পরিবর্তে প্রাপ্তবয়স্করা জলজ এবং ফুলকাওয়ালাই থেকে যায়।
এদের দ্বিপদী নাম হলো অ্যাম্বিস্টোমা মেক্সিকানাম ("Ambystoma mexicanum")।
২০১০ সালের হিসাবে, মেক্সিকো সিটিতে নগরায়ণ এবং জলদূষণের পাশাপাশি তেলাপিয়া ও পার্চের মতো আক্রমণাত্মক প্রজাতির প্রবর্তনের কারণে বন্য অ্যাক্সোলোটাল বিলুপ্তির হুমকিতে ছিল। এগুলো বর্তমানে সিআইটিইএস দ্বারা একটি বিপন্ন প্রজাতি হিসাবে এবং আইইউসিএন দ্বারা বন্য পরিবেশে জনসংখ্যা হ্রাসমূলক ক্রিটিক্যালি বিপন্ন প্রজাতি হিসাবে তালিকাভুক্ত হয়েছে। ক্ষতিগ্রস্ত বা হারানো অঙ্গ পুনরায় তৈরি করার ক্ষমতার কারণে বৈজ্ঞানিক গবেষণায় ব্যাপকভাবে অ্যাক্সোলোটাল ব্যবহৃত হয়। মেক্সিকান বাজারগুলোতে খাদ্য হিসাবে অ্যাক্সোলোটাল বিক্রি হত এবং অ্যাজটেক ভোজনবিলাসে প্রধান খাদ্যই ছিলো এটি।
১৯৯৮, ২০০৩ এবং ২০০৮ সালের জরিপে বলা হয়েছিলো সোচিমিল্কো আবাসস্থলে প্রতি বর্গকিলোমিটারে যথাক্রমে ৬০০০, ১০০০ এবং ১০০ অ্যাক্সোলোটাল পাওয়া গিয়েছে। ২০১৩ সালে চার মাসব্যাপী অনুসন্ধানে প্রাকৃতিকভাবে বেঁচে থাকা কোনও বন্য অ্যাক্সোলটল দেখা যায়নি। এর এক মাস পরে, সোচিমিল্কোর সংযোগ নালায় প্রাকৃতিকভাবে বেঁচে থাকা দুটো বন্য অ্যাক্সোলোটাল এর দেখা পাওয়া গিয়েছিলো। শহরটি বর্তমানে "অ্যাক্সোলোটাল আশ্রয়কেন্দ্র" তৈরি এবং স্যালাম্যান্ডারদের জন্য তৈরি অবশিষ্ট এবং সম্ভাব্য আবাস সংরক্ষণের মাধ্যমে অ্যাক্সোলোটাল সংরক্ষণের কাজ করছে।
৫৬নং ওয়ার্ড, ঢাকা দক্ষিণ সিটি কর্পোরেশন

৫৬নং ওয়ার্ড হল ঢাকা দক্ষিণ সিটি কর্পোরেশনের তিন নং অঞ্চলের একটি প্রশাসনিক ওয়ার্ড, যা প্রাক্তন সুলতানগঞ্জ ইউনিয়ন পরিষদ ছিল। মেগাসিটি ঢাকার কামরাঙ্গীরচর থানায় ওয়ার্ড নং ৫৬ অবস্থিত এবং এ ওয়ার্ডটি ঢাকা-২ জাতীয় সংসদের নির্বাচনী এলাকার অন্তর্গত।
কাউন্সিলর নামঃ মোহাম্মদ হোসেন এবং এপিএস ইয়াসিন আহম্মেদ মাহিন
ঢাকা দক্ষিণ সিটি কর্পোরেশনের ৫৬ নম্বর ওয়ার্ডটি পুরান ঢাকার কামরাঙ্গীরচরের পূর্ব রসুলপুর, পশ্চিম রসুলপুর, দক্ষিণ রসুলপুর, বড়গ্রাম পশ্চিমাংশ, বড়গ্রাম,ইসলাম নগর, আলী নগর, পশ্চিম আশ্রাফাবাদ, হুজুরপাড়া, এলাকা নিয়ে গঠিত। এ ওয়ার্ডের জনসংখ্যা প্রায় ৫ লাখ। ভোটার সংখ্যা ৭০,০৪৮জন।ওয়ার্ডটিতে ০৩ টি সরকারি প্রাথমিক বিদ্যালয়, ০২টি উচ্চ বিদ্যায়, ০১ টি কলেজ, খেলার মাঠ ০৩ টি, ঈদ গাঁ একটি।
কাঞ্চন রেল সেতু

কাঞ্চন রেল সেতু বাংলাদেশের রংপুর বিভাগের দিনাজপুর জেলার বিরল উপজেলার একটি রেল সেতু।
পার্বতীপুর-পঞ্চগড় লাইন মিটারগেজ থেকে ডুয়েলগেজে রুপান্তর এবং দিনাজপুরের কাঞ্চন জংশন থেকে বিরলে ভারতের সীমান্তবর্তী রাধিকাপুর স্টেশন পর্যন্ত ৮ কিলোমিটার ব্রডগেজসহ মোট ১৪৮ কিলোমিটার নতুন রেলপথের নির্মাণকাজ করা হয়। এসময় এই পথে পুনর্ভবা নদী সহ বিভিন্ন নদীর ওপর আটটি বড় ও ১৩২টি ছোট সেতু নির্মাণ করা হয়।
কাঞ্চন রেল সেতু দিয়ে চলাচল কারী ট্রেনের নাম নিম্নে দেওয়া হলো:
মেজর খালেদ’স ওয়ার

মেজর খালেদ'স ওয়ার (ইংরেজিঃ Major Khaled's War, অনুবাদঃ মেজর খালেদের যুদ্ধ) বাংলাদেশের মুক্তিযুদ্ধের কে-ফোর্সের অধিনায়ক মেজর খালেদ মোশাররফ ও তার বাহিনীর সম্মুখ সমর তৎপরতা নিয়ে নির্মিত ইংরেজি প্রামাণ্যচিত্র। ১৯৭১ সালে যুক্তরাজ্যের গ্রানাডা টেলিভিশনের তথ্যচিত্র ধারাবাহিক 'ওয়ার্ল্ড ইন অ্যাকশন'-এর একটি পর্ব হিসেবে প্রচারের জন্য টিভি সাংবাদিক ভানিয়া সারাহ কিউলি'র পরিচালনায় তথ্যচিত্রটি ধারণ করা হয়। তথ্যচিত্রটি বিদেশীদের দ্বারা নির্মিত বাংলাদেশের মুক্তিযুদ্ধের জাজ্বল্যমান দলিল গুলির মধ্যে অন্যতম।
জেরেমি অয়ালিংটন ও ভারতীয় বংশোদ্ভূত লেখক ও টেলিভিশন সাংবাদিক গীতা মেহতা প্রামাণ্যচিত্রটির নির্বাহী প্রযোজক ও প্রযোজকের দায়িত্ব পালন করেন। ভানিয়া কিউলি এই প্রামাণ্যচিত্রের পরিচালনার পাশাপাশি সম্পূর্ণ প্রতিবেদন তৈরী ও বর্ণনা করেন। চিত্র সম্পাদনা করেন কেলভিন হেনড্রি। এছাড়া পিটার ওয়াকার ডাবিং সম্পাদনা করেন।
এক নজরে এই প্রামাণ্য চিত্রের সকল কুশলীদের তালিকা নিম্নরূপঃ
এই প্রামাণ্যচিত্র নির্মাণের জন্য গ্রানাডা টেলিভিশনের প্রতিবেদক ভানিয়া কিউলি, চিত্রগ্রাহক মাইক হোয়াটটেকার ও শব্দগ্রাহক কলিন রিচার্ডস বাংলাদেশের স্বাধীনতা যুদ্ধকালীন সময় ১৯৭১ সালের জুন মাসে তৎকালীন মেজর খালেদ মোশাররফ ও তার পদাতিক সহযোগীদের সাথে আটদিন রণাঙ্গনে অবস্থান করেন। এসময় বৃহত্তর সিলেট, কুমিল্লা ও নোয়াখালী অঞ্চলে কে-ফোর্সের অধীনে মুক্তিবাহিনীর যুদ্ধ তৎপরতা; আখাউড়া, মন্দভাগ এলাকার রেল-সড়ক ও তার আশে পাশে মুক্তিযোদ্ধাদের সশস্ত্র গেরিলাযুদ্ধ ও রণকৌশল প্রণয়ন, মেজর খালেদ মোশাররফ ও মেজর আবদুস সালেক চৌধুরী সহ মুক্তিযোদ্ধা ও পাকিস্তানি বাহিনীর হাতে শহিদ ও লুট হওয়া পরিবারের সদস্যদের সাক্ষাৎকার চিত্রায়ণ করা হয়। ১৯৭১ সালের ১২ জুলাই গ্রানাডা টেলিভিশনের তথ্যচিত্র ধারাবাহিক 'ওয়ার্ল্ড ইন অ্যাকশন'-এর সপ্তম মৌসুমের একচল্লিশতম পর্ব হিসেবে প্রামাণ্যচিত্রটি প্রচার করা হয়।
ডার্থ মাউল

ডার্থ মাউল (ইংরেজি: Darth Maul), পরবর্তীতে শুধু মাউল নামে পরিচিত, হলেন "স্টার ওয়ার্স" ফ্র্যাঞ্চাইজির একজন কাল্পনিক চরিত্র। ডার্থ সিডিয়াসের প্রথম শিষ্য হিসেবে প্রশিক্ষণপ্রাপ্ত হয়ে, তিনি একজন সিথ লর্ডে পরিণত হন এবং দুই ব্লেড বিশিষ্ট লাইটসেবারের মালিক হন। শরীরের লাল ও কালো উল্কি এবং মাথার শিঙের জন্য তিনি সর্বাধিক পরিচিত। "" চলচ্চিত্রে তাঁর প্রথম আবির্ভাব ঘটে (চরিত্রায়ণ করেন রে পার্ক এবং কণ্ঠ প্রদান করেন পিটার সেরাফিনোউইজ)। সেই চলচ্চিত্রে তিনি ওবি-ওয়ান কেনোবির হাতে নিহত হয়েছেন বলে মনে হলেও "" অ্যানিমেটেড টেলিভিশন ধারাবাহিক থেকে জানা যায় যে, মারাত্মক জখম নিয়েও মাউল শেষ পর্যন্ত বেঁচে ছিলেন। পরবর্তীতে "স্টার ওয়ার্স রেবেলস" ধারাবাহিক এবং ২০১৮-এর "" চলচ্চিত্রে তাঁর পুনরাগমন ঘটে; যার সবগুলোতে কণ্ঠ প্রদান করেন স্যাম উইটওয়ার।
ব্রাজিলের লোকদের কাছ থেকে অনুপ্রাণিত হয়ে মাউলের দেহের উল্কিগুলো তৈরি করা হয়েছে।
উপাসনারত টোট্যামদের কাছ থেকে অনুপ্রাণিত হয়ে প্রথমে মাউলের মাথায় পালক বসানো হলেও, পরবর্তীতে পালকের বদলে শিং বসানো হয়, যা শয়তানকে নির্দেশ করে।
তাঁর পোশাকেও কিছুটা পরিবর্তন আনা হয়েছে। প্রথমে পেশি প্রদর্শনকারী আঁটসাঁট পোশাক নির্ধারণ করা হলেও, পরে তা পাল্টে সামুরাইদের ব্যবহৃত পোশাক নির্ধারণ করা হয়। কারণ লাইটসেবার লড়াইয়ে প্রচুর পরিমাণে লাফানো, ঘোরা, দৌড়ানো ও গড়ানোর দরকার পড়ে।
"দ্য ফ্যান্টম মিনেস" চলচ্চিত্রে ডার্থ মাউলকে চরিত্রায়ণ করেন অভিনেতা ও মার্শাল শিল্পী রে পার্ক। সেই সাথে কণ্ঠ প্রদান করেন কমেডিয়ান/কণ্ঠ অভিনেতা/প্রযোজক পিটার সেরাফিনোউইজ।
"" চলচ্চিত্রের কাহিনী অনুযায়ী, ডার্থ মাউল তাঁর মাস্টার (প্রভু) ডার্থ সিডিয়াসের কাছ থেকে ন্যাবুর রাণী পাডমি আমিডালাকে অপহরণের নির্দেশ পান। ট্যাটুইনে রাণীর মহাকাশযানে প্রবেশের সময় জেডাই মাস্টার কোয়াই-গন জিন (লিয়াম নিসন) তাঁকে বাধা দেন এবং দু’জনে লাইটসেবার লড়াইয়ে লিপ্ত হন। ঘটনাক্রমে মাউল কোয়াই-গনকে পরাজিত করে হত্যা করেন। পরবর্তীতে কোয়াই-গনের শিষ্য ওবি-ওয়ান কেনোবি (ইউয়ান ম্যাকগ্রেগর) মাউলকে পরাজিত করেন ও শরীরের মাঝ বরাবর কেটে দু’ টুকরো করে ফেলেন।
এই চলচ্চিত্রে মাউলকে অপরাধ সংস্থা ক্রিমসন ডনের অধিপতি হিসেবে দেখা যায়।
"" অ্যানিমেটেড ধারাবাহিকের তৃতীয় মরশুমে ডার্থ মাউলের আবির্ভাব ঘটে। "" এবং "" চলচ্চিত্রের মাঝামাঝি সময়কার কাহিনী সেখানে উপস্থাপন হয়। মাউলকে ডেথোমির গ্রহের নাইটব্রাদার গোত্রের একজন যোদ্ধা হিসেবে বর্ণনা করা হয়। ডেথোমির গ্রহটি প্রভাবশালী নাইটসিস্টারদের ডাকিনীবিদ্যা সংঘের আবাসস্থল, যার নেতৃত্ব দেন মাদার তেলজিন।
চতুর্থ মরশুমে মাউলকে জীবিত দেখানো হয়, যিনি ওবি-ওয়ান কেনোবির হাতে নিহত হয়েছেন বলে ধরে নেয়া হয়েছিল। স্যাভেজ অপ্রেস একটি জরাজীর্ণ গ্রহে মাউলকে খুঁজে পায়। সেখানে মাউল অ্যামনেশিয়ায় আক্রান্ত অবস্থায় অবস্থান করছিলেন। মাউলের সমস্ত স্মৃতিশক্তি লোপ পেয়েছিল। পরবর্তীতে অপ্রেস মাউলকে ডেথোমিরে ফেরত আনেন। সেখানে মাদার তেলজিন মাউলের স্মৃতিশক্তি ফিরিয়ে আনেন এবং তাঁর খণ্ডিত দেহের বাকি অংশে রোবোটিক পা যুক্ত করে দেন।
পঞ্চম মরশুমে মাউল স্যাভেজকে তাঁর শিষ্য হিসেবে গ্রহণ করেন এবং একটি অপরাধ সাম্রাজ্য গড়ে তুলতে শুরু করেন। অনুসারী বাড়াতে তাঁরা ফ্লোরামে ভ্রমণ করেন।
"স্টার ওয়ার্স রেবেলস" ধারাবাহিকের দ্বিতীয় মরশুমে বৃদ্ধ মাউলের আবির্ভাব ঘটে।
আইএমডিবিতে ডার্থ মাউল
মোঃ মজিবর রহমান

মোঃ মজিবর রহমান বাংলাদেশ জাতীয়তাবাদী দল এর রাজনীতিবিদ ও দিনাজপুর-২
এর সংসদ সদস্য।
তিনি বাংলাদেশ জাতীয়তাবাদী দল হতে দিনাজপুর-২ আসনে ১৯৯৬ সালে সাংসদ নির্বাচিত হন।
আলী আকবর (রাজনীতিবিদ)

আলী আকবর বাংলাদেশ আওয়ামী লীগ এর রাজনীতিবিদ ও দিনাজপুর-৪ আসন এর সাবেক সংসদ সদস্য।
তিনি বাংলাদেশ আওয়ামী লীগ হতে মনোনায়ন নিয়ে ১৯৭৩ সালে দিনাজপুর-৪ আসন এ নির্বাচিত হন।
স্কচটেপ

স্কচটেপ চাপ-সংবেদনশীল টেপগুলির মধ্যে ব্যবহৃত একটি ব্র্যান্ডের নাম যা কোম্পানির স্কচ ব্র্যান্ডের অংশ হিসাবে ৩এম দ্বারা উৎপাদিত হয়। চৌম্বকীয় রেকর্ডিং টেপ পণ্যগুলি স্কচ ব্র্যান্ডের অধীনেও বিক্রি হয়েছিল।
বর্তমান স্কচটেপগুলির পূর্বরূপটি ১৯৩০-এর দশকে সেন্ট পল মিনেসোটাতে রিচার্ড ড্রইউ দ্বারা নির্মিত হয়েছিল৷ এবং এই নতুন-স্বচ্ছ উপাদানটিকে সেলোফেন হিসাবে বিক্রি করা হতো।
মনসুরা মহিউদ্দিন

মনসুরা মহিউদ্দিন মুক্তি বাংলাদেশ জাতীয় পার্টির রাজনীতিবিদ যিনি নীলফামারী-১ আসনের সংসদ সদস্য ছিলেন।
মনসুর মহিউদ্দীন ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নীলফামারী-১ আসন থেকে সংসদ সদস্য নির্বাচিত হন।
দেওয়ান নুরুন্নবী

দেওয়ান নুরুন্নবী নীলফামারী জেলায় জন্মগ্রহণ করেন।
নুরুন্নবী ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নীলফামারী-২ থেকে সংসদ সদস্য নির্বাচিত হয়েছিলেন। এর পর বাংলাদেশ জাতীয়তাবাদী দলে যোগদিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির প্রার্থী হিসেবে নীলফামারী-২ আসন থেকে পুনরায় সংসদ সদস্য নির্বাচিত হয়েছিলেন।
কাউগাঁ রেল সেতু

কাউগাঁ রেল সেতু বাংলাদেশের রংপুর বিভাগের দিনাজপুর জেলার দিনাজপুর সদর উপজেলার একটি রেল সেতু।
পার্বতীপুর-পঞ্চগড় লাইন তৈরি করার সময় আত্রাই নদীতে সেতু তৈরি করা হয় যা কাউগাঁ রেল সেতু নামে পরিচিত।
কাউগাঁ রেল সেতু দিয়ে চলাচল কারী ট্রেনের নাম নিম্নে দেওয়া হলো:
কুইন্সি প্রোমেস

কুইন্সি আন্তন প্রোমেস (জন্ম: ৪ জানুয়ারি ১৯৯২) হলেন একজন ডাচ পেশাদার ফুটবলার যিনি এরেডিভিসির ক্লাব আয়াক্স এবং নেদারল্যান্ডস জাতীয় দলের হয়ে একজন ফরোয়ার্ড হিসাবে খেলেন।
প্রোমেস ২০১১ সালে এফসি টুয়েন্টের সাথে তার ক্যারিয়ার শুরু করেছিলেন, যেখানে তিনি ২০১৪ সালের গ্রীষ্মে রুশ ক্লাব স্পার্তাক মস্কোয় যাওয়ার আগে তিনটি মৌসুম কাটিয়েছিলেন। স্পার্তাকের হয়ে রুশ প্রিমিয়ার লিগ চ্যাম্পিয়ন হওয়ার মাধ্যমে ২০১৭ সালে প্রোমেস তার প্রথম বড় সম্মান অর্জন করেছিলেন। তিনি ২০১৭ সালে রাশিয়ার সেরা ফুটবলার নির্বাচিত হয়েছিলেন এবং রুশ প্রিমিয়ার লিগের সর্বোচ্চ গোলদাতা হিসাবে ২০১৭–১৮ মৌসুম শেষ করেছিলেন। তিনি সর্বমোট ১৩৫টি ম্যাচ খেলেছিলেন এবং স্পার্তাকের হয়ে চার বছরে মোট ৬৬টি গোল করেছেন। তিনি ২০১৮ সালে স্পেনীয় ক্লাব সেভিয়ার হয়ে ২০ মিলিয়ন ইউরোর বিনিময়ে যোগদান করেছিলেন। ২০১৯ সালের গ্রীষ্মে তিনি তার বাল্যকালীন ক্লাব আয়াক্সের সাথে একটি চুক্তি স্বাক্ষর করে নেদারল্যান্ডসে ফিরে আসেন।
২০১৪ সালে, তিনি ২–০ ব্যবধানে ফ্রান্সের বিরুদ্ধে এক প্রীতি ম্যাচে অভিষেক করেছিলেন।
স্পার্তাক মস্কো
আয়াক্স
ব্যক্তিগত
এদসোন আলভারেস

এদসোন ওমার আলভারেস বেলাস্কেস (; জন্ম: ৪ অক্টোবর ১৯৯৭) হলেন একজন মেক্সিকান পেশাদার ফুটবলার, যিনি ওলন্দাজ ক্লাব আয়াক্স এবং মেক্সিকো জাতীয় দলের হয়ে একজন রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসাবে খেলেন।
আমেরিকা
মেক্সিকো
স্রদান ইয়োভানোভিচ (রেফারি)

স্রদান ইয়োভানোভিচ (; জন্ম: ৯ এপ্রিল ১৯৮৬) একজন সার্বীয় ফুটবল রেফারি, যিনি সার্বীয় সুপারলিগায় রেফারির দায়িত্ব পালন করেন। ২০১৫ সাল থেকে তিনি ফিফার এবং উয়েফার প্রথম বিভাগের রেফারি হিসাবে স্থান পেয়েছেন।
জুনেয়ত চাকের

জুনেয়ত চাকের (, জন্ম: ২৩ নভেম্বর ১৯৭৬) হলেন একজন তুর্কি ফুটবল রেফারি। তিনি ২০০১ সাল থেকে ফিফা তালিকাভুক্ত এবং ২০১০ সাল থেকে উয়েফা এলিটের একজন সদস্য।
শামসুল আলম (অর্থনীতিবিদ)

শামসুল আলম (জন্ম: ১ জানুয়ারি ১৯৫১) একজন বাংলাদেশি অর্থনীতিবিদ, বাংলাদেশ সরকারের সাবেক পরিকল্পনা প্রতিমন্ত্রী। তিনি সর্বশেষ বাংলাদেশ পরিকল্পনা কমিশনের সদস্য হিসেবে সাধারণ অর্থনীতি বিভাগে সিনিয়র সচিব পদমর্যাদায় দায়িত্ব পালন করেন। তিনি সিলেট কৃষি বিশ্ববিদ্যালয়ের (সিকৃবি) একজন সিন্ডিকেট সদস্য। অর্থনীতিতে বিশেষ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ১৮ জুলাই ২০২১ তিনি বাংলাদেশ সরকারের প্রতিমন্ত্রী হিসেবে শপথ নেন। ২৪ মে ২০২২ সালে তাকে আওয়ামী লীগের উপদেষ্টা পরিষদের সদস্য করা হয়। 
শামসুল ১৯৫১ সালের ১ জানুয়ারি চাঁদপুর জেলার মতলব উত্তর উপজেলায় জন্মগ্রহণ করেন। তিনি তৎকালীন পূর্ব পাকিস্তান কৃষি বিশ্ববিদ্যালয় (বর্তমান বাংলাদেশ কৃষি বিশ্ববিদ্যালয়) থেকে ১৯৬৫ সালে কৃষি অর্থনীতিতে স্নাতক ও ১৯৭৩ সালে স্নাতকোত্তর ডিগ্রি লাভ করেন। ১৯৮৩ সালে ব্যাংককের থাম্মাসাট বিশ্ববিদ্যালয় থেকে অর্থনীতিতে স্নাতকোত্তর ও ১৯৯১ সালে ইংল্যান্ডের নিউ ক্যাসেল বিশ্ববিদ্যালয় থেকে একই বিষয়ে পিএইচডি ডিগ্রি লাভ করেন।
শামসুল কর্মজীবনে বাংলাদেশ কৃষি বিশ্ববিদ্যালয়ে ১৯৭৪ থেকে ২০০৯ সাল পর্যন্ত অধ্যাপনা করেন। তিনি ৪ বছর তিন মাস জাতিসংঘ উন্নয়ন কর্মসূচীতে ২০০২ থেকে ডিসেম্বর ২০০৫ সাল পর্যন্ত বাংলাদেশি কনসালটেন্ট হিসেবে কাজ করেন। ২০০৮ সালে তিনি জার্মানির হুমবোল্ট বিশ্ববিদ্যালয়, বেলজিয়ামের ঘেণ্ট বিশ্ববিদ্যালয়ে ভিজিটিং অধ্যাপক এবং নেদারল্যান্ডের ওয়াগিনেঞ্জেন ইউনিভার্সিটি অ্যান্ড রিচার্সে ইরসমাস মুন্ডুস স্কলার হিসেবে কাজ করেন। এছাড়া বঙ্গবন্ধু শেখ মুজিবুর রহমান কৃষি বিশ্ববিদ্যালয়ে ফ্যাকাল্টি হিসেবেও দায়িত্ব পালন করেন।
২০০৯ সালের ১ জুলাই প্রেষণ ছুটিতে সরকার তাকে পরিকল্পনা কমিশনের সদস্য হিসেবে নিয়োগ প্রদান করে। ২০১৫ সালে কমিশনের সদস্য থাকাবস্থায় তাকে জ্যেষ্ঠ সচিব করা হয়। ২০১৬ সালে অধ্যাপনা থেকে অবসর গ্রহণ করেন। কমিশন সদস্য হিসেবে তার মেয়াদ শেষ হয়ে যাওয়ার পর কয়েকবার তার মেয়াদ বৃদ্ধি করা হয়। সর্বশেষ ২০১৮ সালের ২০ জুন পুনরায় সরকার তাকে তিন বছরের জন্য নিয়োগ প্রদান করে। শামসুল আলম ৩০ জুন ২০২১ সাল সিনিয়র সচিব থেকে অবসর গ্রহণ করেন। ১৬ জুলাই ২০২১ বিভিন্ন সংবাদমাধ্যমের বরাতে শামসুল আলমকে পরিকল্পনা মন্ত্রণালয়ের প্রতিমন্ত্রী হিসেবে নিয়োগের ব্যাপারে ঘোষণা দেয়া হয়।
পরিকল্পনা কমিশনে দায়িত্ব পালনের সময় তিনি ‘বাংলাদেশের প্রথম প্রেক্ষিত পরিকল্পনা’ (২০১০-২০২১) ও ‘ষষ্ঠ পঞ্চবার্ষিক পরিকল্পনা’ (২০১১-২০১৫) প্রণয়ন করেন। তিনি ‘বাংলাদেশ টেকসই উন্নয়ন কৌশলপত্র’ (২০১১-২০২১) ও ‘সামাজিক নিরাপত্তা কৌশলপত্র’ (২০১৫-২০২৫) নীতিমালা প্রণয়নে গুরুত্বপূর্ণ ভূমিকা পালন করেন। তিনি বাংলাদেশে সহস্রাব্দ উন্নয়ন লক্ষ্যমাত্রা (এমডিজি) অর্জন বিষয়ক বেশ কিছু প্রতিবেদন, অধ্যয়ন ও গবষণা গ্রন্থ সরাসরি তত্ত্বাবধান ও সম্পাদনা করেন।
শামসুল অর্থনীতি বিষয়ক ১২টি গ্রন্থ রচনা করেন যার মধ্যে গবেষণা ও পাঠ্যপুস্তক অন্তর্ভুক্ত। এছাড়ও তিনি ১৮টি গ্রন্থ সম্পাদনা করেন ও তার ৪৮টি গবেষণা প্রতিবেদন বিভিন্ন সাময়িকীতে প্রকাশিত হয়েছে।
২০১৮ সালে সাউথ এশিয়ান নেটওয়ার্ক ফর ইকনোমিক মডেলিং তাকে ইকনোমিস্ট অব ইনফ্লুয়েন্স পুরস্কারে ভূষিত করে। এছাড়াও একই বছর তিনি বাংলাদেশ কৃষি অর্থনীতিবিদ সমিতি স্বর্ণপদক, বাংলাদেশ শিক্ষা পর্যবেক্ষণ সোসাইটি কর্তৃক ‘নজরুল ইসলাম স্মৃতি পদক’ লাভ করেন। ২০২০ সালে অর্থনীতিতে বিশেষ অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক পুরস্কার একুশে পদক প্রদান করে।
রাজেন্দ্র প্রকাশ সিং

রাজেন্দ্র প্রকাশ সিং ( – ৫ ফেব্রুয়ারি ২০২০) ভারতের মধ্যপ্রদেশের একজন চিকিৎসক ও রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি মধ্যপ্রদেশ বিধানসভার বিধায়ক ছিলেন। এছাড়া, মধ্যপ্রদেশ সরকারের মন্ত্রী হিসেবেও দায়িত্ব পালন করেছেন তিনি।
রাজেন্দ্র প্রকাশ সিং ১৯৯০ সালে রৌন থেকে মধ্যপ্রদেশ বিধানসভার বিধায়ক হিসেবে নির্বাচিত হন। পরবর্তীতে, তিনি সুন্দরলাল পাটোয়ার মন্ত্রীসভায় স্বাস্থ্য ও সাধারণ প্রশাসন বিভাগের মন্ত্রী হিসেবে নিযুক্ত হন। তিনি ১৯৯৮ সালেও রৌন বিধানসভা কেন্দ্রের বিধায়ক হিসেবে নির্বাচিত হয়েছিলেন।
রাজেন্দ্র প্রকাশ সিং ২০২০ সালের ৫ ফেব্রুয়ারি ক্যান্সারে আক্রান্ত হয়ে প্রয়াত হন।
ক (ইন্ডিক)

ক হলো ভারতীয় আবুগিদার প্রথম ব্যঞ্জনবর্ণ। আধুনিক ভারতীয় লিপিতে, ক ব্রাহ্মী বর্ণ থেকে উদ্ভূত হয়েছে যা আবার উদ্ভূত (সেমেটিক অনুমান অনুসারে) হয়েছে আরামাইক ("ক") থেকে।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। क’র বিভিন্ন রূপের মানসমূহ নিচে দেয়া হল:
क (ক) (कवर्ण কবর্ণ) দেবনাগরী ক ব্যঞ্জন বর্ণমালার প্রথম অক্ষর। ক অক্ষরের উৎস ব্রাহ্মী অক্ষর 𑀓 (ka), যা গুপ্ত লিপির অক্ষর হিসেবে কিছুটা পরিবর্তিত হয়ে দেবনাগরী হিন্দি: क’র রূপ নিয়েছে। এর থেকে উদ্ভূত হওয়া গুজরাটী অক্ষর হল ક।
ক (আ-ধ্ব-ব: [k])) হলো বাংলা বর্ণমালার প্রথম ব্যঞ্জনবর্ণ এবং ১৬তম বর্ণ। এটি কণ্ঠ থেকে উচ্চার্য অঘোষ অল্পপ্রাণ ধ্বনি এবং ক-বর্গের প্রথম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। ‘ক’ হলো একটি পূর্ণমাত্রাযুক্ত ব্যঞ্জনবর্ণ।
এটি একটি পূর্ণমাত্রাবিশিষ্ট ব্যঞ্জনধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত ঘোষ অল্পপ্রাণ ধ্বনি।
খ (ইন্ডিক)

খ হলো ভারতীয় আবুগিদার দ্বিতীয় ব্যঞ্জনবর্ণ। আধুনিক ভারতীয় লিপিগুলিতে, খ ব্রাহ্মী বর্ণ থেকে উদ্ভূত হয়েছে, যা আবার সম্ভবত আরামাইক ("ক়") থেকে উদ্ভূত হয়েছে।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ख’র বিভিন্ন রূপের মানসমূহ নিচে দেয়া হল: 
খ (আ-ধ্ব-ব: [kha]) হলো বাংলা বর্ণমালার দ্বিতীয় ব্যঞ্জনবর্ণ এবং ১৭তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। ‘খ’ হলো একটি অর্ধমাত্রাযুক্ত ব্যঞ্জনবর্ণ।
এটি একটি পূর্ণমাত্রাবিশিষ্ট ব্যঞ্জনধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত ঘোষ মহাপ্রাণ ধ্বনি।
"'ख" (খ) দেবনাগরী ব্যঞ্জনবর্ণের দ্বিতীয় অক্ষর।
দেবনাগরী খ'কে এবং কোনো কোনো ক্ষেত্রে [kʰ] উচ্চারণ করা হয়। নিচের উদাহরণে ‘‘ख’’র অন্তর্নিহিত স্বরধ্বনিও উচ্চারণ করা হয়:
গ (ইন্ডিক)

গ হলো ভারতীয় আবুগিদার তৃতীয় ব্যঞ্জনবর্ণ। আধুনিক ভারতীয় লিপিগুলিতে গ ব্রাহ্মি বর্ণ থেকে উদ্ভূত হয়েছে যা কি-না গুপ্ত বর্ণ -এর মধ্য দিয়ে সম্ভবত আরামাইক (gimel, /g/) থেকে উদ্ভূত হয়েছে।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ग’র বিভিন্ন রূপের মানসমূহ নিচে দেয়া হল: 
গ () হলো বাংলা বর্ণমালার তৃতীয় ব্যঞ্জনবর্ণ এবং ১৮তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। 'গ' হলো একটি অর্ধমাত্রাযুক্ত ব্যঞ্জনবর্ণ।
এটি একটি পূর্ণমাত্রাবিশিষ্ট ব্যঞ্জনধ্বনি ধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত অঘোষ অল্পপ্রাণ ধ্বনি।
ইউনিভার্সিটি অব গ্লোবাল ভিলেজ

ইউনিভার্সিটি অব গ্লোবাল ভিলেজ (ইউজিভি) বাংলাদেশের একটি বেসরকারি উচ্চ শিক্ষাপ্রতিষ্ঠান। বিশ্ববিদ্যালয় মঞ্জুরি কমিশন ২০১৬ সালে প্রতিষ্ঠানটির অনুমোদন প্রদান করে। বিশ্ববিদ্যালয়টি প্রকৌশল, কৃষি, আইন, কলা, ব্যবসা এবং বিজ্ঞান বিষয়ে ডিগ্রি প্রদান করে থাকে। এর মধ্যে ৫টি বিষয়ে স্নাতক ও ২টি বিষয়ে স্নাতকোত্তর ডিগ্রি দিয়ে থাকে।
বিশ্ববিদ্যালয়ের চ্যান্সেলর রাষ্ট্রপতি আবদুল হামিদ ২০১৭ সালের ১৪ নভেম্বর জাহাঙ্গীর আলম খানকে নতুন উপাচার্য হিসেবে চার বছরের জন্য নিয়োগ প্রদান করেন।
ঘ (ইন্ডিক)

ঘ হলো ভারতীয় আবুগিদার চতুর্থ ব্যঞ্জনবর্ণ। আধুনিক ভারতীয় লিপিতে, ঘ ব্রাহ্মী বর্ণ থেকে উদ্ভূত হয়েছে যা আবার সম্ভবত গুপ্ত বর্ণ -এর মধ্য দিয়ে আরামাইক ("H/X") থেকে উদ্ভূত হয়েছিল।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। घ’র বিভিন্ন রূপের মানসমূহ নিচে দেয়া হল: 
ঘ ()) হলো বাংলা বর্ণমালার চতুর্থ ব্যঞ্জনবর্ণ এবং ১৯তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। 'ঘ' হলো একটি পূর্ণমাত্রাযুক্ত ব্যঞ্জনবর্ণ।
এটি একটি পূর্ণমাত্রাবিশিষ্ট ব্যঞ্জন ধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত অঘোষ মহাপ্রাণ তালব্য ধ্বনি। এর উচ্চারণস্হান জিহবামূল বা পশ্চাত্তালু।
ঙ (ইন্ডিক)

ঙ হলো ভারতীয় আবুগিদার পঞ্চম ব্যঞ্জনবর্ণ। আধুনিক ভারতীয় লিপিগুলিতে এটি গুপ্ত বর্ণ -এর মধ্য দিয়ে ব্রাহ্মী বর্ণ থেকে এসেছে।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ङ’র বিভিন্ন রূপের মানসমূহ নিচে দেয়া হল: 
ঙ ()) হলো বাংলা বর্ণমালার পঞ্চম ব্যঞ্জনবর্ণ এবং ১৭তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রাবিহীন ব্যঞ্জনবর্ণ ৬টি। 'ঙ' হলো একটি মাত্রাবিহীন ব্যঞ্জনবর্ণ।
এটি একটি মাত্রাবিহীন ব্যঞ্জনধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত ঘোষ পশ্চাত্তালুজাত নাসিক্য ধ্বনি।
ঙ-র সঙ্গে স্বর যুক্ত না থাকলে ঙ এবং ং-এর ধ্বনি অভিন্ন এবং ঙ—স্থলে ং লেখা যায়। সন্ধিতে মূ-স্থানে ঙ-র পরিবর্তে ই লেখা বিধেয়। শব্দের আরম্ভে ঙ-র প্রয়োগ নেই।
চ (ইন্ডিক)

চ হলো ভারতীয় আবুগিদার ষষ্ঠ ব্যঞ্জন বর্ণ। আধুনিক ভারতীয় লিপিতে, চ ব্রাহ্মী বর্ণ থেকে উদ্ভূত হয়েছে যা সম্ভবত উত্তর সেমিটিক বর্ণ সেড (আরামাইক "ts") থেকে উদ্ভূত হয়েছিল এবং এর বিপরীতে আরও বেশ কয়েকটি ডেরিভেটিভে দেখা যায়, যা গুপ্ত বর্ণ -এর মধ্য দিয়ে পরিবর্তিত হয়েছে।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। च’র বিভিন্ন রূপের মানসমূহ নিচে দেয়া হল:
চ হল অসমীয়া ও বাংলা ভাষার ষষ্ঠ ব্যঞ্জনবর্ণ এবং বাংলা বর্ণমালার ১৭তম বর্ণ।
ছ (ইন্ডিক)

ছ হলো ভারতীয় আবুগিদার সপ্তম ব্যঞ্জনবর্ণ। আধুনিক ভারতীয় লিপিতে, ছ ব্রাহ্মী বর্ণ থেকে উদ্ভূত হয়েছে যা সম্ভবত গুপ্ত বর্ণ -এর মধ্য দিয়ে আরামাইক বর্ণ ("Q") থেকে এসেছে।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। छ’র বিভিন্ন রূপের মানসমূহ নিচে দেয়া হল:
ছ হল অসমীয়া ও বাংলা ভাষার সপ্তম ব্যঞ্জনবর্ণ এবং বাংলা বর্ণমালার ১৮তম বর্ণ।
এটি একটি পূর্ণমাত্রাবিশিষ্ট ব্যঞ্জনধ্বনি ধ্বনি। ২৫ টি স্পর্শধ্বনি বা বর্গীয় ধ্বনির একটি এবং চ-বর্গের অন্তর্গত ঘোষ মহাপ্রাণ ধ্বনি।